
4ο ΘΕΜΑ
4.1. Ένας βιοκαλλιεργητής υπαίθριων κηπευτικών παρατήρησε ότι τα φυτά του κιτρινίζουν και είναι καχεκτικά. Επίσης, είδε ότι σε κάποια σημεία του αγρού του το έδαφος ήταν ξερό, ενώ σε κάποια άλλα δεν αποστράγγιζε και ήταν συνέχεια υγρό. Για να αντιμετωπίσει την κατάσταση ζήτησε βοήθεια από γεωπόνο. Ο γεωπόνος τού σύστησε να βελτιώσει τη δομή του εδάφους, για να μην έχει ξερές και υγρές περιοχές, να κάνει ανάλυση εδάφους, για να διαπιστώσει τυχόν ελλείψεις σε κάποιο θρεπτικό στοιχείο, και να εφαρμόσει το πρόγραμμα αμειψισποράς για την αντιμετώπιση των περισσοτέρων προβλημάτων που μπορεί να έχει μια καλλιέργεια.
1. Τι θα πρέπει να προσθέσει ο παραγωγός στο έδαφος για να βελτιώσει τη δομή του; Για ποιους λόγους; (μονάδες 12)
2. Κατά την εφαρμογή του προγράμματος αμειψισποράς, με ποιο κριτήριο θα πρέπει ο παραγωγός να κάνει την αλλαγή του φυτού; Για ποιους λόγους; (μονάδες 8)
3. [bookmark: _GoBack]Αν η εδαφική ανάλυση δείξει έλλειψη καλίου ή φωσφόρου, ποιες θρεπτικές ουσίες θα πρέπει να προσθέσει ο παραγωγός στο έδαφος, οι οποίες να επιτρέπονται στη βιολογική γεωργία; (μονάδες 5)
Μονάδες 25
